CELEX: 32013D0436
Language: hu
Date: 2013-08-13 00:00:00
Title: 2013/436/EU: A Bizottság végrehajtási határozata ( 2013. augusztus 13. ) a 2007/777/EK határozatnak a ragadós száj- és körömfájás vírusának a hústermékekben történő semlegesítésére szolgáló új kezelés bevezetése, valamint az oroszországi Kalinyingrádi Területről történő behozatalra vonatkozó feltételek tekintetében történő módosításáról (az értesítés a C(2013) 4970. számú dokumentummal történt) EGT-vonatkozású szöveg

17.8.2013   
            
            
               HU
            
            
               Az Európai Unió Hivatalos Lapja
            
            
               L 220/46
            
         
      A BIZOTTSÁG VÉGREHAJTÁSI HATÁROZATA
   
   (2013. augusztus 13.)
   a 2007/777/EK határozatnak a ragadós száj- és körömfájás vírusának a hústermékekben történő semlegesítésére szolgáló új kezelés bevezetése, valamint az oroszországi Kalinyingrádi Területről történő behozatalra vonatkozó feltételek tekintetében történő módosításáról
   (az értesítés a C(2013) 4970. számú dokumentummal történt)
   (EGT-vonatkozású szöveg)
   (2013/436/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke 1., 4. és 5. pontjára,
   mivel:
   
               (1)
            
            
               A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről szóló, 2007. november 29-i 2007/777/EK bizottsági határozat (2) szabályokat állapít meg az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletben (3) meghatározott húskészítmény-szállítmányoknak, valamint kezelt gyomor, hólyag és belek szállítmányainak Unióba történő behozatalára, Unión keresztül történő szállítására és Unión belüli tárolására vonatkozóan.
            
         
               (2)
            
            
               A 2007/777/EK határozat II. mellékletének 2. része meghatározza azon harmadik országok vagy részeik jegyzékét, ahonnan hústermékek, valamint kezelt gyomor, hólyag és belek Unióba történő behozatala engedélyezett, feltéve, hogy az említett áruk megfelelnek az abban a részben hivatkozott kezelésnek. Azokban az esetekben, amikor ezeket a harmadik országokat a jegyzékbe történő felvétel céljából régiókba sorolták, a régiókba sorolt területeket az említett melléklet 1. része tartalmazza.
            
         
               (3)
            
            
               A 2007/777/EK határozat II. mellékletének 4. része meghatározza az ugyanazon melléklet 2. részében említett kezeléseket, mindegyikükhöz kódot rendelve. Ez a rész a kezelés szigorúságának csökkenő sorrendjében nem specifikus „A” kezelést és specifikus „B”–„F” kezeléseket határoz meg. Ezek a 2002/99/EK irányelv III. mellékletében szereplő, a hússal és tejjel kapcsolatos bizonyos állat-egészségügyi veszélyek megszüntetése tekintetében hatékonynak minősülő kezelések.
            
         
               (4)
            
            
               Az Állat-egészségügyi Világszervezet (OIE) által kidolgozott Szárazföldi Állatok Egészségügyi Kódexének vonatkozó fejezetében (4) ajánlott, a ragadós száj- és körömfájás vírusa ellen a húson végzett hatékony kezelés bevezetése céljából a 2013/417/EU bizottsági végrehajtási határozat (5) a közelmúltban módosította a 2002/99/EK irányelv III. mellékletét.
            
         
               (5)
            
            
               A 2002/99/EK irányelv III. mellékletének módosítására tekintettel célszerű tehát módosítani a 2007/777/EK határozat II. mellékletének 4. részét.
            
         
               (6)
            
            
               Oroszország a Kalinyingrádi Területről származó, az OIE által kidolgozott kódexben meghatározott, fent említett kezelést kapott háziasított szarvasmarhafélékből, tenyésztett hasított körmű vadakból, háziasított juhfélékből és kecskefélékből előállított húskészítmények és kezelt gyomor, hólyag és belek Unióba irányuló behozatalának engedélyezését kérte. A szóban forgó kezelés a 2013/417/EU bizottsági végrehajtási határozattal bekerült az uniós jogszabályokba.
            
         
               (7)
            
            
               Az oroszországi Kalinyingrádi Terület jelenleg olyan régióként szerepel a 2007/777/EK határozat II. mellékletének 2. részében, amelyből engedélyezett a specifikus „C” kezelést kapott háziasított szarvasmarhafélékből, tenyésztett hasított körmű vadakból, háziasított juhfélékből vagy kecskefélékből, háziasított sertésfélékből és hasított körmű vadon élő állatokból előállított húskészítmények, kezelt gyomor, hólyag és belek Unióba irányuló behozatala.
            
         
               (8)
            
            
               Az oroszországi Kalinyingrádi Terület állat-egészségügyi helyzetét figyelembe véve helyénvaló engedélyezni a 2002/99/EK irányelv III. mellékletében meghatározott specifikus kezelést kapott háziasított szarvasmarhafélékből, tenyésztett hasított körmű vadakból, háziasított juhfélékből vagy kecskefélékből, háziasított sertésfélékből és hasított körmű vadon élő állatokból előállított húskészítményeknek, kezelt gyomornak, hólyagnak és beleknek a fenti régióból az Unióba irányuló behozatalát.
            
         
               (9)
            
            
               Helyénvaló ezért engedélyezni az ilyen szállítmányoknak az oroszországi Kalinyingrádi Területről az Unióba irányuló behozatalát, továbbá a 2007/777/EK határozat II. mellékletének 2. részét ennek megfelelően módosítani.
            
         
               (10)
            
            
               A 2007/777/EK határozatot ezért ennek megfelelően módosítani kell.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. augusztus 13-án.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 18., 2003.1.23., 11. o.
   
      (2)  HL L 312., 2007.11.30., 49. o.
   
      (3)  HL L 139., 2004.4.30., 55. o.
   
      (4)  HL L 206., 2013.8.2., 13. o.
   
      (5)  http://www.oie.int/index.php?id=169&L=0&htmfile=chapitre_1.8.5.htm
   
      MELLÉKLET
      A 2007/777/EK határozat II. melléklete a következőképpen módosul:
      
                  1.
               
               
                  A 2. részben az Oroszországra vonatkozó bejegyzés helyébe a következő szöveg lép:
                  
                              „RU
                           
                           
                              Oroszország
                              RU
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              A
                           
                           
                              XXX
                           
                           
                              A
                           
                           
                              C
                           
                           
                              C
                           
                           
                              XXX
                           
                           
                              A
                           
                           
                              XXX
                           
                           
                              A
                           
                        
                              Oroszország (3)
                              RU-1
                           
                           
                              C
                           
                           
                              C
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                        
                              Oroszország
                              RU-2
                           
                           
                              C vagy D1
                           
                           
                              C vagy D1
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX”
                           
                        
            
                  2.
               
               
                  A 4. rész a D kezelésre vonatkozó bejegyzést követően kiegészül a D1 kezelésre vonatkozó következő bejegyzéssel:
                  
                              „D1
                           
                           
                              =
                           
                           
                              Az előzőleg kicsontozott és zsírtalanított húst alaposan meg kell főzni úgy, hogy belső hőmérséklete legalább 30 percig 70 °C-os, vagy ennél magasabb legyen.”